Lav et referat af nedenstående tekst:

Tekst:
Giver livet dig citroner, bør du lave limonade. Mister du dit job som slagteriansat, skulle du tage at lave hotdogs i stedet. Sådan gjorde 50-årige Ivan Johansen i hvert fald, da han blev fyret fra sin arbejdsplads Danish Crown i Sæby, da slagteriet lukker og slukke r i slutningen af juni. - Jeg har i de sidste 25-30 år sagt, at jeg gerne vil have en pølsevogn, siger Ivan Johansen. Og det gjorde han langt om længe noget ved. Da han modtog beskeden om, at hans stilling som håndværker hos Danish Crown snart ville blive opsagt. Det blev et skub til at forfølge drømmen om en pølsevogn. 'Ringen er sluttet' Klokken 22 fredag aften tog Ivan Johansen hjem efter endt arbejdsdag på slagteriet i Sæby. Klokken 11 lørdag formiddag åbnede han for første gang dørene til sin nye arbejdsplads i Nørresundby. 'Salat og burger', som Ivan Johansen nu er forpagter af, er eftersigende en omkring 40 år gammel pølsevogn med placering på Thistedvej i Nørresundby. Nu har Ivan Johansen sat sig for at give den nyt liv. For han er ikke sådan skruet sammen, at han blot sidder og triller tommelfingre, indtil et nyt job byder sig, fortæller han. Og her stemmer konen i. - Jeg synes, det er friskt gjort, siger Kristina Johansen, der er Ivan Johansens kone og medhjælper i pølsevognen. I anledning af åbningsdagen har ægteparret sat prisen ned på hotdogs til blot 10 kroner, og det lokker kunderne til. Flere af dem er glade for, at parret har valgt at drive den gamle pølsevogn videre, i stedet for at den lukkede helt. - Jeg håber, det kommer til at gå dem godt, og jeg skal i hvert fald nok prøve at støtte dem lidt, siger Steen Andersen, der lørdag formiddag tog et smut forbi pølsevognen med sin kæreste for at købe et par hotdogs med sig. Selvom Ivan Johansen er udlært tekniker, var hans første job som 17-årig på en grillbar i Frederikshavn. Og selvom han har arbejdet flere forskellige steder herefter, håber han nu også på at afslutte sit arbejdsliv ved en grill. - Som man siger på nordjysk, er ringen nu sluttet, siger han. Se indslaget med pølsevognsejeren Ivan Johansen herunder.

Referat:
Ivan Johansen har i flere årtier haft en drøm om at eje en pølsevogn.